અમદાવાદ: ગુજરાત ટેક્નોલોજિકલ યુનિવર્સિટી અમદાવાદ, સહિતના ભાગોમાં ડિપ્લોમા-ડિગ્રી ઈજનેરી-ફાર્મસી-એમબીએ-સહિતની વિદ્યાશાખાની ૪૮૬ કોલેજ આવેલી છે. કોલેજોના ત્રણ, ચાર, પાંચ, છ, સાત, આઠ સેેમેસ્ટરના આશરે પ લાખથી વધુ વિદ્યાર્થીઓમાંથી ૪૧ હજાર વિદ્યાર્થીને ઓછી હાજરીના કારણે પરીક્ષામાં બેસવા દેવામાં આવ્યા ન હતા, જેના કારણે જીટીયુએ કોલેજમાં અભ્યાસ કરતા વિદ્યાર્થીઓની હાજરીને લઈ કડક વલણ અપનાવ્યું છે. અમદાવાદ સહિત ગુજરાતની કોલેજોમાં નવા શૈક્ષણિક સત્રથી દસ સપ્તાહ કે પછી દર મહિને વિદ્યાર્થીઓની હાજરી ઓનલાઇન મોકલવાનો આદેશ આપવામાં આવશે, જેના માટે અાગામી દિવસોમાં કોલેજને પરિપત્ર પણ મોકલવામાં આવશે.